మొబైల్‌ వాయిస్‌, డేెటా నాణ్యత సేవలపై సంప్రదింపులు
- ప్రక్రియ ప్రారంభించనున్న ట్రాయ్
న్యూఢిల్లీ : వాయిస్‌, డేటా సేవల 'నాణ్యత ప్రమాణాల'పై టెలికం రెగ్యులేటరీ ఆథారిటీ ఆఫ్‌ ఇండియా(ట్రారు) సంప్రదింపుల ప్రక్రియను పక్షం రోజులలో ప్రారంభించనుంది. ప్రపంచంలోనే అతిపెద్ద మొబైల్‌ మార్కెట్‌ వున్న మన దేశంలో వినియోగదారులకు మెరుగైన సేవలను అందించడానికి ఈ చర్యలు చేపట్టినట్టు తెలుస్తోంది. నాణ్యత సేవలలో భాగంగా వాయిస్‌, డేటా అంశాలను పరిష్కరించేందుకు సంప్రదింపుల ప్రక్రియ ఉపయోగపడుతుందని తెలిపింది. తరుచుగా కాల్‌డ్రాప్స్‌ పరీక్షలలో అత్యధిక టెలికాం ఆపరేటర్లు సేవ నాణ్యత ప్రమాణాలకు చేరుకోవడంలో విఫలమయ్యారని ట్రారు అభ్రిపాయపడింది. ప్రసుత్తం ఒక త్రైమాసికంలో 2శాతం కాల్‌డ్రాప్స్‌ అయితే 98శాతం కాల్స్‌ నెట్‌వర్క్‌పై అటోమెటిక్‌ డిస్కనెక్ట్‌ కాకుండా పూర్తి చేయాలి. అలాగే నెట్‌వర్క్‌ పని విధానంలో ట్రారు పరీక్షలు సరైన అంచనాలు అందుకోలేదని టెలికాం ఆపరేటర్లు భావనలో వున్నట్టు సమాచారం. అయితే టవర్‌ స్థాయి పనులలో ఉండే పర్యవేక్షణ నెట్‌వర్క్‌ను పరిశీలించే వ్యవస్థ పనిచేస్తూ ఉందని ఇటీవలే ట్రారు చైర్మన్‌ ఆర్‌ఎస్‌ శర్మ తెలిపారు. టెలికాం సంస్థలు వినియోగదారులకు వాస్తవ స్పీడును కనుగొనేందుకు గాను ఒక రియల్‌ టైమ్‌ యాప్‌ను ట్రారు రూపొందించిన సంగతి తెలిసిందే.
మీ స్నేహితులకు రికమెండ్ చెయ్యండి